avtale om Gjennomføring av ph.d.-program ved usn

|  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. **Ph.d.-programmet**  |  |  |  |  | | --- | --- | --- | --- | | Vedtak om opptak er fattet av: |  | Dato: |  | | Ph.d.-programmets navn: |  | | | | Avhandlingens foreløpige tittel: |  | | | | Endelig prosjektbeskrivelse vedtatt: |  | | | |
| 1. **Avtaleparter**  |  |  | | --- | --- | | USN v/programutvalg: |  | | Ph.d.-kandidat: |  | | Ev. ekstern(e) institusjon(er): |  | | Hovedveileder (navn, tittel og arbeidssted): |  | | Medveileder (navn, tittel og arbeidssted): |  | | Medveileder (navn, tittel og arbeidssted): |  | | Medveileder (navn, tittel og arbeidssted): |  | | Medveileder (navn, tittel og arbeidssted): |  | |
| 1. **Ansettelsesforhold og finansiering**  |  |  |  |  | | --- | --- | --- | --- | | Ph.d.-kandidaten er ansatt ved USN: | | | | | Stipendiat: |  | Annen stilling: |  | | Stillingen finansieres slik (se nedenfor): | | | 1 3  5  6 | | Hvis 5 eller 6, oppgi kilde: | | |  |   Ph.d.-kandidaten tar doktorgraden som del av sin stilling hos ekstern arbeidsgiver:   |  |  |  |  |  | | --- | --- | --- | --- | --- | |  | | | | | | Stipendiat: |  | Annen stilling: |  | | | Arbeidsgiver: |  | | | | | Stillingen finansieres slik (se nedenfor): | | | 2  3  4  5  6 | | | Hvis 5 eller 6, oppgi kilde: | | |  | | | Ekstern arbeidsgiver har ansvar for lagring av data, jf. Standardvilkårene punkt 8: | | | |  |   Ph.d.-kandidaten er ikke ansatt ved USN og tar ikke doktorgraden som en del av sin stilling hos ekstern arbeidsgiver:   |  |  | | --- | --- | | Ph.d.-utdanningen finansieres slik: |  | | 1. KD-stilling 2. Stipend fra arbeidsgiver 3. Prosjektmidler fra Norges Forskningsråd | 1. Nærings-ph.d. / Off. ph.d. 2. Stipend fra offentlig forvaltningsorgan eller organisasjon/bedrift som ikke er arbeidsgiver 3. Annen finansieringsmåte | |
| 1. **Avtaleperiode**  |  |  |  |  |  | | --- | --- | --- | --- | --- | | Avtalen gjelder for perioden | Fra og med: |  | Til og med: |  | |
| 1. **Residensplikt**  |  |  | | --- | --- | | Ph.d.-kandidaten har residensplikt som skal oppfylles slik: | | | Tidsperiode (fra dato til dato): |  | | Prosent av arbeidsår: |  |   Ph.d.-kandidaten har ingen residensplikt utover deltakelse i ph.d.-programmet. |
| 1. **Pliktarbeid**  |  |  | | --- | --- | | Ph.d.-kandidaten har pliktarbeid som skal oppfylles slik: | | | Prosent av arbeidstid: |  | | Arbeidssted: |  |   Ph.d.-kandidaten har ikke pliktarbeid. |
| 1. **Infrastruktur** (kontorplass, materiale, utstyr, lab, verksted etc.)  |  |  | | --- | --- | |  | | | **Beskrivelse:** | **Stilles til disposisjon av:** | |  |  | |  |  | |  |  | |  |  | |

standardvilkår for ph.d.-program ved usn

innledning

Denne Avtalen regulerer partenes rettigheter og plikter i forbindelse med gjennomføring av ph.d.-program ved Universitet i Sørøst-Norge ("**USN**"). Avtalen består av avtaledetaljene på side 1-2 og disse standardvilkårene med vedlegg (samlet definert som "**Avtalen**").

Ph.d.-programmet skal gjennomføres i tråd med Avtalen og Forskrift om graden ph.d. ved USN av 14.12.2017 ("**Ph.d.-forskriften**").

Ved nærings-ph.d, offentlig-ph.d, fellesgrader og cotutelle skal det inngås egne avtaler om dette som skal gjelde i tillegg til Avtalen.

endelig prosjektbeskrivelse

Dersom det ikke før Avtalens inngåelse er utarbeidet en endelig prosjektbeskrivelse må kandidaten raskest mulig, og normalt innen tre måneder etter opptak, utarbeide en endelig prosjektbeskrivelse i henhold til Ph.d.-forskriften § 2-5, som skal godkjennes av programutvalget.

Opplæringsdelen

Ph.d.-programmet skal inkludere en opplæringsdel på minimum 30 studiepoeng, og for øvrig med slikt innhold om omfang som beskrevet i Ph.d.-forskriften § 3-4.

Dersom det oppstår behov for å gjøre endringer i opplæringsdelen skal skjemaet «Application for changes to approved plan for training component» fylles ut og godkjennes av programutvalget, jf. Ph.d.-forskriften § 2-4 (3).

Veiledning og tilknytning til forskermiljø

Arbeidet med ph.d.-avhandlingen skal foregå under individuell veiledning fra en veiledergruppe som består av minst to aktive forskere, hvor av én er oppnevnt som hovedveileder, jf. Ph.d.-forskriften § 3-2.

Hovedveileder har faglig og administrativt hovedansvar for kandidatens utdanning og skal være kandidatens primære kontaktperson. Hovedveileder og kandidaten selv har ansvar for at kandidaten har jevnlig kontakt med sine veiledere. Veiledergruppen har et felles ansvar for den faglige oppfølging av kandidaten og for at kandidaten deltar i et aktivt forskermiljø med andre forskere og ph.d.-kandidater. Kandidaten og veiledere plikter å holde hverandre løpende informert om alle forhold av betydning for gjennomføringen av ph.d.-programmet og veiledningen.

Veilederne skal holde seg orientert om fremdriften i kandidatens arbeid og vurdere denne i forhold til kandidatens fremdriftsplan. Veilederne skal følge opp faglige forhold som kan medføre forsinket gjennomføring av ph.d.-programmet og ph.d.-avhandlingen, slik at dette kan fullføres innenfor normert tid.

Kandidaten og/eller veileder kan be programutvalget om å oppnevne ny veileder for kandidaten, jf. Ph.d.-forskriften 3-2 (6). Dersom det oppnevnes ny veileder skal denne overta tidligere veileders rettigheter og plikter etter Avtalen. Avtalen skal for øvrig gjelde uendret.

Residensplikt

Kandidatens residensplikt er angitt i avtaledetaljene punkt 5. Kandidater skal normalt tilbringe minimum ett år ved USN under gjennomføringen av ph.d.-programmet. Hovedhensikten med residensplikt er at kandidaten aktivt skal delta i et forskingsmiljø ved eller tilknyttet USN. Residensplikten kan fordeles over to perioder, og kan reduseres dersom det dokumenteres at kandidaten deltar i et aktivt forskningsmiljø, og at de faglige krav til veiledning blir ivaretatt.

PLIKTARBEID

Kandidatens pliktarbeid er angitt i avtaledetaljene punkt 6.

Dersom finansiering kommer fra ekstern part, er det særlig viktig å fylle inn en oversikt over den økonomiske fordelingen mellom USN og den eksterne part.

infrastruktur

Den infrastruktur som anses nødvendig for gjennomføringen av ph.d.-programmet og som skal stilles til rådighet for kandidaten, herunder f.eks. kontorplass, materiale, utstyr, lab, verksted og annet, er angitt i avtaledetaljene punkt 7.

finansiering

Ph.d.-programmets finansiering er angitt i avtaledetaljene punkt 3, og skal detaljeres nærmere i **Vedlegg 1**.

Rapportering

Kandidaten og hovedveileder skal rapportere om fremdriften i arbeidet. Framdriftsrapport leveres én gang i året, til frist fastsatt av programutvalget. Framdriftsrapporten gjennomgås og følges opp av programutvalget.

midtveisevaluering mv.

Kandidaten skal gjennomføre obligatorisk midtveisevaluering, jf. Ph.d.-forskriften § 3-8. I tillegg kan ph.d.-programmet ha egne regler om andre obligatoriske seminarer eller aktiviteter.

avhandlingen

Ph.d.-avhandlingen skal oppfylle kravene i Ph.d.-forskriften § 3-9 og 3-10.

Kandidaten plikter å sette seg inn i og å utøve sin forskningsvirksomhet i tråd med gjeldende [forskningsetiske retningslinjer.](https://www.forskningsetikk.no/retningslinjer/generelle/)

|  |  |  |
| --- | --- | --- |
|  | Ja | Nei |
| Forskningsetiske retningslinjer er lest |  |  |

fullføring

Ph.d.-graden tildeles på grunnlag av gjennomført opplæringsdel, ph.d.-avhandlingen og doktorgradsprøve bestående av prøveforelesning over oppgitt emne og offentlig forsvar av avhandlingen.

Fullføring av ph.d.-programmet skal gjennomføres og bedømmes som nærmere angitt i Ph.d.-forskriften kapittel 4.

Lagring av forskningsdata

USN skal lagre de forskningsdata (primærdata) som ligger til grunn for ph.d.-avhandlingen i henhold til USNs [retningslinjer for lagring av forskningsdata](https://bibliotek.usn.no/forskerstotte/forskningsdata/retningslinjer-for-handtering-av-forskningsdata/) med mindre annet er uttrykkelig avtalt som angitt i punkt 13.2.

Dersom kandidaten tar doktorgraden som del av sin stilling hos ekstern arbeidsgiver, kan det i avtaledetaljene punkt 3 avtales at denne arbeidsgiveren skal ha ansvaret for å lagre dataene. USNs retningslinjer for lagring av forskningsdata er gjeldende med hensyn på hvilke data som skal lagres. Forskningsdataene skal på forespørsel gjøres tilgjengelige for USN.

Publisering

Det kan ikke legges restriksjoner på offentliggjøring og publisering av resultater som inngår i doktorgradsarbeidet, med unntak av en på forhånd avtalt utsettelse. Utsettelse av offentliggjøring eller publisering kan skje når ph.d.-utdanningen helt eller delvis er finansiert av en ekstern part, for at den eksterne parten skal kunne ta stilling til patentering eller kommersialisering. En eventuell utsettelse av offentliggjøring/publisering skal normalt ikke overstige 4 måneder.

Følgende nasjonale retningslinjer skal legges til grunn for adressering av vitenskapelige publikasjoner som inngår i doktorgradsarbeidet:

* [Nasjonal rapporteringsinstruks](https://www.cristin.no/nvi-rapportering/rapporteringsinstruksen/)
* [Veiledende retningslinjer for kreditering av vitenskapelige publikasjoner](https://npi.hkdir.no/dok/Veiledning_kreditering_av_vit_publikasjoner_til_institusjoner_2011.pdf)
* [Vekt på forskning - dokumentasjon av vitenskapelig publisering](https://npi.hkdir.no/dok/Vekt_pa_forskning_2004.pdf)

Hovedregelen er at kandidaten skal føre opp USN og eventuell samarbeidende institusjon på alle foredrag, artikler, publikasjoner, presentasjoner, posters og lignende som inngår i doktorgradsarbeidet.

[Vancouverreglene](https://www.forskningsetikk.no/ressurser/fbib/lover-retningslinjer/vancouveranbefalingene/) for medforfatterskap skal følges.

Opphavsrett

Dersom kandidaten er eneforfatter av ph.d.-avhandlingen, har kandidaten alene opphavsretten til verket.

Dersom ph.d.-avhandlingen består av en artikkelsamling og en sammenfatning («kappe»), vil kandidaten alene ha opphavsretten til de deler som er resultatet av kandidatens selvstendige skapende innsats.

Artikler skrevet av flere uten at det er mulig å skille den enkeltes bidrag ut som eget verk, vil være fellesverk. For slike artikler har forfatterne i fellesskap opphavsrett.

Alle faglitterære verk som er resultat av doktorgradsarbeidet kan vederlagsfritt benyttes av USN i undervisnings- og forskningsvirksomhet.

Eiendomsrett til resultater

Alle rettigheter til resultater generert under ph.d.-programmet, herunder tekniske løsninger, metoder, dokumenter, forskningsdata, databaser, dataprogrammer, biologisk eller annet materiale eller produkter som utarbeides i forbindelse med arbeidet under ph.d.-programmet (samlet definert som "**Resultatene**"), skal tilfalle USN, med mindre kandidaten tar doktorgraden som del av sin stilling hos ekstern arbeidsgiver.

Dersom kandidaten tar doktorgraden som del av sin stilling hos ekstern arbeidsgiver, jf. avtaledetaljene punkt 3, skal rettighetene til Resultatene tilfalle kandidaten eller kandidatens arbeidsgiver, avhengig av hva som er avtalt mellom disse partene.

Dersom kandidaten eller andre ansatte hos kandidatens eksterne arbeidsgiver frembringer Resultater i samarbeid med USN-ansatte veiledere eller andre ansatte ved USN, skal eiendomsretten til slike Resultater fordeles mellom kandidaten/kandidatens arbeidsgiver og USN i henhold til den innsats hver av partene har bidratt med. Med innsats menes både den bakgrunnskunnskap hos hver av partene Resultatene bygger på og det intellektuelle, arbeidsmessige, utstyrsmessige og finansielle bidrag som har ledet fram til Resultatene. For Resultater som er patenterbare skal eierandelen avgjøres i forhold til de enkelte oppfinnernes selvstendige intellektuelt bidrag, dersom ikke annet er avtalt mellom kandidatens eksterne arbeidsgiver og USN. Dersom det ikke er konkrete holdepunkter for en annen fordeling, skal felles frembragte Resultater eies 50/50 av hhv. kandidaten/kandidatens eksterne arbeidsgiver og USN.

Alle Resultater kan, uavhengig av eierskap, vederlagsfritt benyttes av USN i undervisnings- og forskningsvirksomhet, så langt dette ikke går på bekostning av en ekstern eiers kommersielle rettigheter.

I spesielle tilfeller kan det på forhånd eller under ph.d.-programmet være aktuelt å detaljregulere retten til bruk av bakgrunnskunnskap og/eller fremtidige Resultater i en egen immateriellrettslig avtale. En slik avtale forutsetter enighet mellom de aktuelle partene, og vil gjelde som supplement til denne Avtalen.

meldeplikt om patenterbare resultater

Kandidater som er ansatt ved USN har etter Arbeidstakeroppfinnelsesloven meldeplikt til USN om eventuelle patenterbare oppfinnelser i forbindelse med doktorgradsarbeidet. Er kandidaten i tvil om et resultat er patenterbart eller ikke, skal det uansett meldes i fra.

Kandidater som er ansatt ved eksterne institusjoner har tilsvarende meldeplikt overfor sin arbeidsgiver. Kandidaten skal alltid orientere USN om oppfinnelser som er tilknyttet doktorgradsarbeidet, selv om kandidaten ikke er ansatt ved USN.

endringer

Endringer i Avtalen forutsetter enighet mellom partene. Endringer skal avtales skriftlig og inntas i **Vedlegg 2.**

Dersom det oppstår behov for vesentlige endring av Avtalen skal ny avtale utarbeides.

avtaleperiode

Avtaleperioden er angitt i avtaledetaljene punkt 4.

Ph.d.-programmet skal være lagt opp slik at det kan fullføres innenfor normert tidsramme på tre års heltidsstudium, alternativ fire år dersom det medregnes arbeidsplikt. Eventuell forlengelse av avtaleperioden kan innvilges i henhold til Ph.d.-forskriften § 2.4 (2) siste setning og § 2-7.

Forlengelser i avtaleperioden etter Avtalens inngåelse skal godkjennes av programutvalget. Skjemaet «Application for extension of the PhD contract» skal fylles ut og undertegnes av alle parter.

Ved vellykket fullføring av ph.d.-programmet, eller ved tidligere avslutning av ph.d.-programmet i henhold til Ph.d.-forskriften §§ 2-8, 2-9, 2-10, 2-11 eller 2-12, skal Avtalen opphøre.

Ved utløpet av avtaleperioden eller opphør av Avtalen iht. punkt 19.4, skal partenes rettigheter og plikter etter Avtalen opphøre med unntak av de rettigheter og forpliktelser som følger av punkt 13 (Lagring av forskningsdata), 14 (Publisering), 15 (Opphavsrett), 16 (Eiendomsrett til resultater), 17 (Meldeplikt om patenterbare resultater), 18 (Endringer) og 20 (Tvister og verneting).

Avvikling av tilsettingsforhold etter utløp eller opphør av Avtalen skal reguleres av ansettelsesavtalen.

Dersom kandidaten ikke har levert sin avhandling før utløpet av avtaleperioden, kan kandidaten søke om å få levere den til bedømmelse etter opphør av Avtalen og finansieringsperioden.

Tvister og vernetind

Avtalen reguleres av norsk rett.

Tvister om kandidatens og veiledernes faglige rettigheter og forpliktelser i henhold til Avtalen skal behandles og avgjøres av vedkommende fakultet hos USN. Øvrige tvister i forbindelse med Avtalen skal søkes løst ved forhandlinger.

Dersom tvisten ikke blir løst i minnelighet som angitt i punkt 20.2, kan hver av partene forlange tvisten avgjort med endelig virkning ved norske domstoler. Avtalt verneting er Oslo tingrett.

\*\*\*

[ALTERNATIV 1: Avtalen er signert i [antall] eksemplarer, ett til hver av partene.] [ALTERNATIV 2: Avtalen er signert av partene og utvekslet per epost.] [ALTERNATIV 3: Avtalen er signert elektronisk.]

|  |  |
| --- | --- |
| Sted/dato:  **USN v/programutvalg (leder av programutvalget)**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: | Sted/dato:  **Ph.d.-kandidat**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: |
| Sted/dato:  **[Ekstern institusjon]**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: | Sted/dato:  **Hovedveileder**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: |
| Sted/dato:  **Medveileder**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: | Sted/dato:  **Medveileder**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: |
| Sted/dato:  **Medveileder**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: | Sted/dato:  **Medveileder**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Navn:  Tittel: |

**VEDLEGG 1: FINANSIERING**

Her inntas en nærmere beskrivelse av ph.d.-programmets finansiering.

**VEDLEGG 2: ENDRINGER**

Her inntas eventuelle endringer til avtalen, signert av alle parter.